俞鑑山月歌
作者：方回
朝代：宋

paragraphs: 詩人詩向虛空攫，平地望月不可摸。
或謂高山去天近，好登東嶽陟西嶽。
嶽峰峻極未到天，仰面難舐兔臼藥。
末由手挽月娥衣，詩思肯從天上落。
不如斟月入杯中，詩酒腸吸杯月空。
一杯一首百杯百，天送佳句來長風。
仙人輕舉跨飛鶴，游子歸思隨征鴻。
扶摇直上九萬里，未辦頂摩丹桂宮。
所以詩人世難得，倚靠梯凳探月窟。
山頭拏月月愈遠，塵裏抉詩詩不出。
大江洶湧波跳金，謫仙捉月淪采石。
是爲詩人善搜詩，何知君非今李白。